钦定古今图书集成/历象汇编/岁功典/第080卷 > 《广东志书》 > 冬日杂兴四首 张耒
## 钦定古今图书集成/历象汇编/岁功典/第080卷 > 《广东志书》 > 冬日杂兴四首 张耒

“水落桥痕在，沙干岸草枯。霜馀槐老壮，风际竹清疏。
啄木高逾响，鹡鸰飞且呼。二年亲友绝，唯有对禽鱼。
空山身欲老，徂岁腊还来。愁怯年年柳，伤心处处梅。
绿蔬挑甲短，红蜡点花开。冰雪如何有，东风日夜回。
小园晴自扫，曝日坐前轩。野鼠穿山叶，寒乌啄草根。
短篱藩隙地，别径入孤邨。幽趣供岑寂，淹留不复论。”
击柝山城闭，疏灯野店扃。疾风鸣夜谷，晴水动浮星。
霜翼归何晚，邻机织未停。短歌时自和，愁绝更谁听。